<classify> WAZIRI wa Nchi, Ofisi ya Rais- Tawala za Mikoa na Serikali za Mitaa TAMISEMI, Selemani Jafo amewaagiza wakurugenzi wa halmashauri kuhakikisha walimu wote waliosomea elimu maalumu wanahamishwa na kupelekwa katika shule hizo au jumuishi ifi kapo Desemba, mwaka huu.Pia, amewataka wakurugenzi hao kuhakikisha wanatenga fedha kwenye bajeti zao zitakazowawezesha maofisa elimu nchini kutekeleza majukumu yao kikamilifu.Jafo aliitaka mikoa minane ambayo inatekeleza Mpango Majaribio wa Elimu Changamani kwa Vijana walio nje ya Shule IPOSA kuhakikisha zinafikia malengo ya kuandikisha vijana 10,000 ifikapo Agosti 30, mwaka huu.Akizungumza wakati wa kufungua kikao kazi cha maofisa elimu mkoa, elimu maalumu na elimu ya watu wazima kilichofanyika jijini hapa, Jafo alisema hatua hiyo ni kutaka shule maalumu au zile jumuishi ziwe na walimu wa kutosha.Nawaagiza wakurugenzi wa mamlaka ya serikali za mitaa ifikapo Desemba, mwaka huu, walimu wote waliosomea elimu ya mahitaji maalumu wawe wamehamishiwa katika shule hizo au shule jumuishi, na hili liende sambamba na kuwalipa wahusika gharama za uhamisho bila ya kulimbikiza madeni, amesema.Aidha, Jafo aliitaka mikoa minane iliyotekeleza mpango wa IPOSA kuhakikisha inafikia lengo la kusajili vijana 10,000 ambao watatakiwa kupewa mafunzo kwa miezi 18.Hadi Juni mwaka huu vijana 8,000 waliandikishwa. Machi, mwaka huu, serikali ilizindua mpango wa IPOSA kwa majaribio katika vituo 72 kwenye mikoa minane ambayo ni Kigoma, Tabora, Dodoma, Dar es Salaam, Iringa, Mbeya, Njombe na Songwe.Jafo pia aliwaagiza wakurugenzi wa halmashauri kutenga fedha kwenye kifungu cha OC kwa ajili ya shughuli za elimu ya watu wazima na elimu maalumu.Alisisitiza kuwa kuanzia bajeti ijayo halmashauri zitenge fedha hizo kama inavyotenga asilimia 10 kwa ajili ya wanawake, vijana na watu wenye ulemavu.Alisema mwaka jana serikali ilibainisha watoto wenye mahitaji maalumu wa umri kati ya miaka minne hadi sita katika kata 2,723 sawa na asilimia 68.8 ya kata zote nchini ambapo jumla ya watoto 16,463 walibainika kuwa na mahitaji maalumu kwa viwango tofauti.Akizungumzia hali ya uandikishaji wa wanafunzi wenye mahitaji maalumu, Jafo alisema unaendelea kuongezeka kwa ngazi zote ambapo mwaka 2016 wanafunzi walioandikishwa elimu ya awali walikuwa 2,389 huku mwaka huu wakiandikishwa wanafunzi 3,490 sawa na ongezeko la asilimia 46.1.Upande wa elimu ya msingi 2016 waliandikishwa wanafunzi 37,055 na mwaka 2019 waliandikishwa wanafunzi 49,655 sawa na ongezeko la asilimia 34 huku elimu ya sekondari mwaka 2016 waliandikishwa wanafunzi 6,167 na mwaka 2019 waliandikishwa wanafunzi 10,751 sawa na asilimia 74.6, hili ni ongezeko kubwa, aliongeza waziri Jafo.Katibu Mkuu Ofisi ya Rais, Tawala za Mikoa na Serikali za Mitaa, Joseph Nyamhanga alisema amewaomba wadau wa elimu nchini kuisaidia serikali kutekeleza majukumu yake katika kutatua changamoto za elimu nchini kwa kufuata vipaumbele vinavyotolewa na kinyume chake watapingana na juhudi za serikali.Awali, Naibu Katibu Mkuu TAMISEMI anayeshughulikia elimu, Tixon Nzunda amesema lengo la kikao hicho ni kukumbushana majukumu na kuboresha utekelezaji wa shughuli za elimu ya watu wazima na elimu maalumu.  <topic>: KITAIFA 